દરમિયાન લોક કાર્ય નિર્માણ પ્રધાન નઈમ અખ્તરે અનંતનાગમાં અમરનાથ યાત્રા અંગે કરવામાં આવી રહેલી વ્યવસ્થાની સમીક્ષા માટે ઉચ્ચ સ્તરીય બેઠક બોલાવી હતી, જેમાં તેમણે અધિકારીઓને જણાવ્યું હતું કે 29 જૂનથી શરૂ થતી અમરનાથ યાત્રા અંગેની હાલ તૈયારી ચાલી રહી છે, જે 20 જૂન સુધી પૂરી કરી લેવાની રહેશે. આ દરમિયાન અધિકારીઓએ પ્રધાનોને જણાવ્યું હતું કે પહલગાંવ તરફથી આવતો રસ્તો યાત્રિકો માટે પગપાળા જવા માટે સારી રીતે તૈયાર કરી દેવામાં આવ્યો છે. તેમણે જણાવ્યું હતું કે આ વખતે હિમવર્ષા વધુ થવાથી ગુફા નજીકનો રસ્તો હજુ પણ બરફથી છવાયેલો છે. તેથી આ વખતે યાત્રિકોએ ગુફામાં જવા માટે બરફ પરથી જ પસાર થવું પડશે.